pythainlp/thaigov-v2-corpus-22032023 huggingface dataset:
วันพฤหัสบดีที่ 7 กรกฎาคม 2565
เตรียมตัว! ต่อใบอนุญาตคนต่างด้าว 4 สัญชาติ กัมพูชา ลาว เมียนมา เวียดนาม อยู่และทำงานได้ถึง 13 ก.พ. 68 รอประกาศมีผลบังคับใช้
.....
ครม. เห็นชอบร่างประกาศกระทรวงมหาดไทยและกระทรวงแรงงานจำนวน 15 ฉบับ ซึ่งเป็นการบริหารจัดการให้คนต่างด้าว 4 สัญชาติ คือ กัมพูชา ลาว เมียนมา และเวียดนาม ต่อใบอนุญาตเพื่ออยู่และทำงานในไทยได้ โดยคนต่างด้าวที่มีสถานะถูกต้องหรือมีใบอนุญาตทำงานที่จะหมดอายุวันที่ 13 ก.พ. 66 และต้องการอยู่ทำงานต่อในไทย ให้ดำเนินการดังนี้
1. กลุ่มที่รับการตรวจลงตราหรือตรวจอนุญาต ภายในวันที่ 1 ส.ค. 65 ให้ยื่นขอต่อใบอนุญาตก่อนใบเดิมหมดอายุ โดยต่อได้คราวละ 2 ปี เพื่อทำงานได้ถึง 13 ก.พ. 68
2. กลุ่มที่รับการตรวจลงตราหรือตรวจอนุญาต หลังวันที่ 1 ส.ค. 65 ให้ยื่นขอต่อใบอนุญาตก่อนใบเดิมหมดอายุ โดยต่อได้คราวละ 1 ปี รวม 2 ครั้ง เพื่อทำงานได้ถึง 13 ก.พ. 68
.
คนต่างด้าวที่สถานะไม่ถูกต้อง ดำเนินการดังนี้
- นายจ้างยื่นบัญชีรายชื่อ แจ้งความต้องการจ้างแรงงานต่างด้าวต่อกรมการจัดหางาน
- จากนั้นยื่นคำขออนุญาตทำงาน แทนคนต่างด้าวภายใน 60 วัน
- ระหว่างรอใบอนุญาตทำงาน ให้คนต่างด้าวสามารถใช้ “ใบรับคำขอ” คู่กับ “ใบเสร็จรับเงิน” เพื่อเป็นหลักฐานแสดงตนแทนได้
- เมื่อดำเนินการเสร็จสิ้น คนต่างด้าวกลุ่มนี้จะอยู่ทำงานได้ถึง 13 ก.พ. 66 หากต้องการทำงานต่อไป ให้ยื่นขอต่อใบอนุญาตคราวละ 1 ปี รวม 2 ครั้ง จะทำงานได้ถึงวันที่ 13 ก.พ. 68 เช่นเดียวกัน
.
ทั้งนี้ ให้เริ่มดำเนินการภายหลังประกาศกระทรวงมหาดไทยและกระทรวงแรงงาน มีผลบังคับใช้
.
อ่านเพิ่มเติม คลิก >>https://www.thaigov.go.th/news/contents/details/56558
#ไทยคู่ฟ้า#ร่วมต้านโควิด19
-------------------
วันอังคารที่ 15 กุมภาพันธ์ 2565
ครม. รับทราบแนวทางส่งเสริมยานยนต์ไฟฟ้า ให้เดินหน้ามาตราการสนับสนุนการใช้รถยนต์/รถจักรยานยนต์ไฟฟ้า ผลักดันให้ไทยเป็นฐานการผลิต EV ย้ำความเป็น Detroit of Asia
ครม. รับทราบแนวทางส่งเสริมยานยนต์ไฟฟ้า ให้เดินหน้ามาตราการสนับสนุนการใช้รถยนต์/รถจักรยานยนต์ไฟฟ้า ผลักดันให้ไทยเป็นฐานการผลิต EV ย้ำความเป็น Detroit of Asia
วันที่ 15 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) มีมติ รับทราบแนวทางการดำเนินงานส่งเสริมยานยนต์ไฟฟ้า ตามผลการประชุมคณะกรรมการนโยบายยานยนต์ไฟฟ้าแห่งชาติ ครั้งที่ 3/2564 และครั้งที่ 1/2565 เพี่อส่งเสริมให้เกิดการผลิต การใช้ยานยนต์ไฟฟ้าในประเทศ ให้เป็นไปตามเป้าหมายการผลิตและการใช้ยานยนต์ไร้มลพิษ (Zero Emission Vehicle: ZEV) ของยานยนต์ทุกประเภทอีกด้วย
เพื่อกำหนดทิศทางการพัฒนาและขับเคลื่อนมาตรการสนับสนุนฯ ทั้งในส่วนของมาตรการทางภาษี และไม่ใช่ภาษีโดยเป็นมาตรการระยะสั้น ระหว่างปี 65 – 68 โดยในช่วง 2 ปีแรก (ปี 65 – 66) มาตรการสนับสนุนฯ จะให้ความสำคัญกับการสร้างแรงจูงใจให้เกิดการใช้ยานยนต์ไฟฟ้าในประเทศอย่างกว้างขวางโดยเร็ว ครอบคลุมทั้งการนำเข้ารถยนต์/รถจักรยานยนต์ไฟฟ้าสำเร็จรูปทั้งคัน (CBU) และกรณีรถยนต์/รถยนต์กระบะ/รถจักรยานยนต์ไฟฟ้าที่ผลิตในประเทศ (CKD) ผ่านการยกเว้นหรือลดอากรนำเข้า ลดอัตราภาษีสรรพสามิต และ/หรือให้เงินอุดหนุนตามเงื่อนไขที่กำหนด ทั้งนี้ เพื่อเพิ่มอุปสงค์ยานยนต์ไฟฟ้าในภาพรวม สร้างแรงจูงใจและดึงดูดการลงทุนในอุตสาหกรรมยานยนต์ไฟฟ้า ของผู้ประกอบการในไทย
ส่วนช่วง 2 ปีถัดไป (ปี 67 - 68) มาตรการสนับสนุนฯ จะให้ความสำคัญกับการส่งเสริมการใช้ยานยนต์ไฟฟ้าที่ผลิตในประเทศเป็นหลัก โดยยกเลิกการยกเว้น/ลดอากรนำเข้า รถยนต์สำเร็จรูปทั้งคัน (CBU) แต่ยังคงมาตรการลดอัตราภาษีสรรพสามิต และ/หรือให้ เงินอุดหนุนตามเงื่อนไขที่กำหนดต่อไป เพื่อทำให้ต้นทุนรถยนต์ไฟฟ้าสำเร็จรูปทั้งคันที่นำเข้าสูงกว่ารถยนต์/ รถจักรยานยนต์ไฟฟ้าที่ผลิตในประเทศ ทั้งนี้ เพื่อส่งเสริมให้ผู้ประกอบการเร่งผลิตยานยนต์ไฟฟ้าในประเทศ รองรับแนวโน้มความต้องการยานยนต์ไฟฟ้าที่เพิ่มมากขึ้น ลดการนำเข้าชิ้นส่วนและอุปกรณ์สำหรับยานยนต์ไฟฟ้า รวมทั้งจะเป็นการสนับสนุนการผลิตรถยนต์/รถจักรยานยนต์ไฟฟ้าในประเทศ
นอกจากนี้ ยังได้กำหนดมาตรการเพิ่มเติมเพื่อสนับสนุนการผลิต รถยนต์/รถจักรยานยนต์ไฟฟ้าในประเทศ อาทิ การยกเว้นอากรขาเข้าสำหรับ ชิ้นส่วนที่มีการนำเข้าในช่วงปี 65 – 68 การให้นับมูลค่าของเซลล์แบตเตอรี่ที่นำเข้าเป็นต้นทุนการผลิตที่เกิดขึ้นในประเทศสำหรับการคำนวณมูลค่าเพิ่มในประเทศ ได้ไม่เกินร้อยละ 15 ของราคายานยนต์ไฟฟ้าหน้าโรงงาน การผลิตรถยนต์/ รถจักรยานยนต์ไฟฟ้าในประเทศเพื่อชดเชยการนำเข้าในช่วงแรก (กรณีผลิตชดเชย ภายในปี 67 ให้ผลิตเท่ากับจำนวนที่นำเข้าในปี 65 - 66 และหากจำเป็นต้องขยายเวลา การผลิตชดเชยถึงปี 68 และ การผลิตหรือใช้ แบตเตอรี่ที่ผลิตหรือประกอบในประเทศตามเงื่อนไขที่กำหนด
“การดำเนินงานส่งเสริมยานยนต์ไฟฟ้า มุ่งหวังให้ ราคารถยนต์ และรถจักรยานยนต์ประเภทรถยนต์ไฟฟ้าแบตเตอรี่ (Battery Electric Vehicle: BEV) สามารถแข่งขันได้ และแผน 30@30 โดยปี ค.ศ. 2030 จะผลิตยานยนต์ไฟฟ้า 30% ของการผลิตรถยนต์ในไทย โดย นายกรัฐมนตรีและครม. ยังเห็นถึงความจำเป็นในการส่งเสริมยานยนต์ไฟฟ้าของไทย เพื่อไม่ให้ไทยสูญเสียโอกาศ และความเป็นผู้นำในอุตสาหกรรมยานยนต์ ซึ่งอุตสาหกรรมยานยนต์ไฟฟ้าด้วยพลังงานสะอาดและเทคโนโลยีที่ทันสมัยจะตอกย้ำความเป็น Detroit of Asia ของไทย และยังการเดินหน้าตามแผนยุทธศาสตร์ชาติเพื่อสร้างรายได้และเพิ่มขีดความสามารถในการแข่งขันของประเทศ” นายธนกร กล่าว
------------------------------
วันเสาร์ที่ 20 พฤศจิกายน 2564
ความก้าวหน้าการออกแบบพัฒนาสถานีรถไฟความเร็วสูงอยุธยา
นายนิรุฒ มณีพันธ์ ผู้ว่าการรถไฟแห่งประเทศไทย นำคณะผู้บริหารการรถไฟแห่งประเทศไทย (รฟท.) ลงพื้นที่ตรวจติดตามความก้าวหน้าการออกแบบพัฒนาสถานีรถไฟความเร็วสูงอยุธยา จังหวัดพระนครศรีอยุธยาเพื่อให้การก่อสร้างสอดคล้องกับผลการศึกษาผลกระทบด้านสิ่งแวดล้อม
เมื่อวันที่ 19 พฤศจิกายน 2564 เวลา 09.30 น. นายนิรุฒ มณีพันธ์ ผู้ว่าการรถไฟแห่งประเทศไทย นำคณะผู้บริหารการรถไฟแห่งประเทศไทย (รฟท.) ลงพื้นที่ตรวจติดตามความก้าวหน้าการออกแบบพัฒนาสถานีรถไฟความเร็วสูงอยุธยา จังหวัดพระนครศรีอยุธยาเพื่อให้การก่อสร้างสอดคล้องกับผลการศึกษาผลกระทบด้านสิ่งแวดล้อม และรองรับการเป็นเมืองมรดกโลกพระนครศรีอยุธยา ตามข้อกำหนดของยูเนสโก
ทั้งนี้ สถานีรถไฟความเร็วสูงอยุธยา ถูกออกแบบภายใต้ข้อตกลงในการประชุมร่วมไทย-จีน ซึ่ง รฟท. ได้คำนึงถึงอัตลักษณ์ท้องถิ่น และต่อมาทางองค์การการศึกษาวิทยาศาสตร์และวัฒนธรรมแห่งสหประชาชาติ-ยูเนสโก ได้มีข้อห่วงกังวลว่าโครงการอาจส่งผลกระทบต่อเมืองมรดกโลกพระนครศรีอยุธยา
กระทรวงคมนาคม การรถไฟแห่งประเทศไทย กรมศิลปากร และหน่วยงานที่เกี่ยวข้อง จึงได้ร่วมกันแก้ปัญหาดังกล่าว โดยให้มีการจัดทำรายงานผลกระทบ (Heritage Impact Assessment,HIA.) และให้ รฟท. เป็นผู้ดำเนินการปรับรูปแบบอาคารสถานี ให้เป็นไปตามรายงานผลกระทบสิ่งแวดล้อมและลดความสูงของทางวิ่งลงอีก 4 เมตร เพื่อเป็นการลดผลกระทบที่อาจจะเกิดขึ้นกับเมืองมรดกโลกพระนครศรีอยุธยา
วันพุธที่ 16 มิถุนายน 2564
นายกรัฐมนตรีขอบคุณ 56 บริษัทธุรกิจประกันวินาศภัยไทย สนับสนุนการดำเนินงานของรัฐบาลในการควบคุมและบรรเทา สถานการณ์การแพร่ระบาดของโรคโควิด-19 อย่างต่อเนื่อง
นายกรัฐมนตรีขอบคุณ 56 บริษัทธุรกิจประกันวินาศภัยไทย สนับสนุนการดำเนินงานของรัฐบาลในการควบคุมและบรรเทา สถานการณ์การแพร่ระบาดของโรคโควิด-19 อย่างต่อเนื่อง
วันที่ 16 มิ.ย.64 นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบถึงการดำเนินการของภาคธุรกิจประกันวินาศภัยไทยเพื่อสนับสนุนการดำเนินงานของรัฐบาลในการควบคุมและบรรเทาสถานการณ์การแพร่ระบาดของโรคโควิด-19 โดยเฉพาะการนำระบบประกันภัยมาช่วยในการบริหารความเสี่ยงให้กับประชาชนและประเทศชาติ ซึ่งร่วมมือกับบริษัทสมาชิกประกันวินาศภัย จำนวน 56 บริษัท ในการดำเนินการมาตรการตามที่ภาครัฐกำหนด และร่วมกันสนับสนุนการดำเนินงานของรัฐบาลในการควบคุมและบรรเทาสถานการณ์การแพร่ระบาดของโรคโควิด-19 ประกอบด้วย
1) สมาคมฯ ร่วมกับบริษัทสมาชิก 12 บริษัท มอบกรมธรรม์ประกันภัยกลุ่มให้กับบุคลากรทางการแพทย์และเจ้าหน้าที่ที่เกี่ยวข้อง จำนวน 274,000 คน โดยกรมธรรม์ดังกล่าวให้ความคุ้มครองกรณีเสียชีวิตจากโรคโควิด-19 มีระยะเวลาคุ้มครอง 6 เดือน ทุนประกันภัย 1,000,000 บาทต่อคน รวมทุนประกันภัยทั้งสิ้น 274,000 ล้านบาท
2) สมาคมฯ ร่วมกับบริษัทสมาชิก 20 บริษัท มอบเครื่องช่วยหายใจให้กับโรงพยาบาลบุษราคัม เมืองทองธานี จำนวน 50 เครื่อง รวมมูลค่า 10,500,000 บาท เพื่อสนับสนุนการดำเนินงานทางการแพทย์และเพิ่มขีดความสามารถในการรองรับผู้ป่วยโควิด-19 กลุ่มสีเหลือ ให้สามารถรับการรักษาพยาบาลได้อย่างรวดเร็วและทันท่วงที และ
3) สมาคมฯ ร่วมกับบริษัทสมาชิก 10 บริษัท จัดโครงการ “ฉีดช่วยชาติ หมอพร้อมฉีดประกันวินาศภัยพร้อมดูแล” มอบกรมธรรม์ประกันภัยคุ้มครองการแพ้วัคซีนให้กับประชาชนทั่วไปฟรี จำนวน 13 ล้านสิทธิ์ คุ้มครองกรณีเสียชีวิตจากภาวะแทรกซ้อนหรือผลข้างเคียงจากการฉีดวัคซีน ทุนประกันภัยขั้นต่ำ 1 แสนบาท เพื่อเป็นการสร้างความมั่นใจแลกระตุ้นให้ประชาชนเข้ารับการฉีดวัคซีนป้องกันโรคโควิด-19 เพิ่มมากขึ้น
“นายกรัฐมนตรีขอบคุณภาคธุรกิจประกันวินาศภัยไทยทุกหน่วยงาน ที่มุ่งมั่นในการทำหน้าที่เป็นผู้บริหารความเสี่ยงมืออาชีพให้กับภาครัฐและเอกชนอย่างต่อเนื่อง รวมทั้งยังให้ความร่วมมือและสนับสนุนการดำเนินการของรัฐบาลและทุกภาคส่วนทั้งในปัจจุบันและอนาคตอย่างเต็มความสามารถ พร้อมขอเป็นกำลังใจให้กับภาคธุรกิจประกันวินาศภัยไทยในการขับเคลื่อนภารกิจต่าง ๆ เพื่อชาติให้สำเร็จตามเป้าหมายที่กำหนดไว้ทุกประการเพื่อร่วมกันนำพาประเทศให้ก้าวข้ามผ่านวิกฤตในครั้งนี้ไปด้วยกัน” นายอนุชาฯ กล่าว
วันจันทร์ที่ 15 สิงหาคม 2565
นายกฯ หนุน “มหกรรมพลังงานและเทคโนโลยีที่ยั่งยืนแห่งเอเชีย (SETA 2022)” ดันไทยเป็นศูนย์กลางความรู้ทางเทคโนโลยีฯ ของเอเชีย
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม พร้อมให้การสนับสนุนงาน SETA 2022 หรือ“มหกรรมพลังงานและเทคโนโลยีที่ยั่งยืนแห่งเอเชีย” ที่จะจัดขึ้นในวันที่ 20 - 22 ก.ย. 65 ณ ศูนย์ประชุมและนิทรรศการไบเทค บางนา เพื่อสร้างความร่วมมือระหว่างไทยกับนานาชาติในการแลกเปลี่ยนองค์ความรู้ด้านเทคโนโลยีและนวัตกรรมอย่างยั่งยืน ให้ไทยเป็นศูนย์กลางความรู้ทางเทคโนโลยี นวัตกรรมและการพัฒนาพลังงานทดแทนของภูมิภาคเอเชีย
.
งาน SETA 2022 นี้ เป็นงานประชุมวิชาการและนิทรรศการเทรดโชว์นานาชาติ ทั้งในด้านพลังงาน สาธารณูปโภค ระบบโครงข่ายไฟฟ้า พลังงานหมุนเวียน ยานยนต์ไฟฟ้า ฯลฯ นับเป็นเวทีสำคัญในการสร้างความร่วมมือระหว่างภาครัฐ - เอกชน และเพิ่มโอกาสในการจับคู่ธุรกิจ Startup ทั่วโลก ซึ่งปีนี้จะเน้นด้านการเปลี่ยนถ่ายสู่การใช้เทคโนโลยีสะอาด
.
ผู้ที่สนใจสามารถลงทะเบียนร่วมงานได้ที่https://setaasia.com/registration/หรือhttps://solarstorageasia.com/registration/
.
อ่านเพิ่มเติม คลิกhttps://www.thaigov.go.th/news/contents/details/57981
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 23 มิถุนายน 2565
มท.1 เห็นชอบขยายระยะเวลาชำระภาษีที่ดินและสิ่งปลูกสร้าง 2565 บรรเทาผลกระทบโควิด-19
มท.1 เห็นชอบขยายระยะเวลาชำระภาษีที่ดินและสิ่งปลูกสร้าง 2565 บรรเทาผลกระทบโควิด-19
วันนี้ (23 มิ.ย. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า เพื่อเป็นการบรรเทาผลกระทบของประชาชนในการจัดเก็บภาษีที่ดินและสิ่งปลูกสร้างขององค์กรปกครองส่วนท้องถิ่น ตามพระราชบัญญัติภาษีที่ดินและสิ่งปลูกสร้าง พ.ศ. 2562 จึงได้ให้ความเห็นชอบขยายกำหนดเวลาการจัดเก็บภาษีที่ดินและสิ่งปลูกสร้าง ประจำปี พ.ศ. 2565 เป็นการทั่วไป ออกไปอีก 3 เดือน ได้แก่ 1) ขยายกำหนดเวลาของผู้เสียภาษีจากเดิมภายในเดือนเมษายน 2565 เป็นภายในเดือนกรกฎาคม 2565 2) ขยายกำหนดเวลาของผู้เสียภาษีในการผ่อนชำระภาษี โดยงวดที่ 1 จากเดิมภายในเดือนเมษายน 2565 เป็นภายในเดือนกรกฎาคม 2565 งวดที่ 2 จากเดิมภายในเดือนพฤษภาคม 2565 เป็นภายในเดือนสิงหาคม 2565 งวดที่ 3 จากเดิมภายในเดือนมิถุนายน 2565 เป็นภายในเดือนกันยายน 2565 3) ขยายกำหนดเวลาขององค์กรปกครองส่วนท้องถิ่นในการมีหนังสือแจ้งเตือนผู้เสียภาษีที่มีภาษีค้างชำระ จากเดิมภายในเดือนพฤษภาคม 2565 เป็นภายในเดือนสิงหาคม 2565 และ 4) ขยายกำหนดเวลาขององค์กรปกครองส่วนท้องถิ่นในการแจ้งรายการภาษีค้างชำระให้สำนักงานที่ดินหรือสำนักงานที่ดินสาขา จากเดิมภายในเดือนมิถุนายน 2565 เป็นภายในเดือนกันยายน 2565
"การขยายระยะเวลาดำเนินการตามกฎหมายดังกล่าว เพื่อช่วยบรรเทาภาระภาษีที่ดินและสิ่งปลูกสร้างแก่ประชาชนและผู้ประกอบการทั่วประเทศที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) โดยผู้เสียภาษีจะมีระยะเวลาเตรียมการชำระภาษีและผ่อนชำระภาษีประจำปี พ.ศ. 2565 เพิ่มมากขึ้น และไม่ต้องเสียเบี้ยปรับและเงินเพิ่มหากได้ชำระภาษีภายในกำหนดระยะเวลาที่ให้ความเห็นชอบ ทั้งนี้ กรณีผู้เสียภาษีบางรายที่เคยเสียเบี้ยปรับและเงินเพิ่มตามกฎหมาย อันเนื่องมาจากไม่ชำระภาษีภายในเดือนเมษายน 2565 หรือภายในระยะเวลาที่องค์กรปกครองส่วนท้องถิ่นบางแห่งได้ขยายระยะเวลาการชำระภาษีออกไปในห้วงก่อนเดือนกรกฎาคม 2565 จะมีสิทธิได้รับคืนเงินเบี้ยปรับและเงินเพิ่มจากองค์กรปกครองส่วนท้องถิ่น" พลเอก อนุพงษ์ฯ กล่าวเน้นย้ำ
วันเสาร์ที่ 29 มกราคม 2565
​รมว.แรงงาน ส่งพล.ต.ต. นันทชาติ ลงเมืองลำพูน ตรวจเยี่ยมสถานประกอบการที่ใช้แรงงานต่างด้าว
วันที่ 29 มกราคม 2565 พล.ต.ต. นันทชาติ ศุภมงคล ประจำสำนักเลขาธิการนายกรัฐมนตรี ตรวจเยี่ยมสถานประกอบการพร้อมให้คำแนะนำการปฏิบัติตามมาตรการป้องกันโควิด ณ สถานประกอบการที่ใช้แรงงานต่างด้าว 3 แห่ง ในพื้นที่จังหวัดลำพูน พบคนต่างด้าวมีใบอนุญาตทำงานครบ
พล.ต.ต. นันทชาติ ศุภมงคล ประจำสำนักเลขาธิการนายกรัฐมนตรี เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน ให้ความสำคัญกับการบริหารจัดการการทำงานของคนต่างด้าวที่เข้ามาทำงานในประเทศไทย โดยเฉพาะในสถานการณ์การแพร่ระบาดของโรคโควิด – 19 ได้มอบหมายตนลงพื้นที่ร่วมกับสำนักงานจัดหางานจังหวัดลำพูน ตรวจคนเข้าเมืองจังหวัดลำพูน กองบังคับการปราบปรามการค้ามนุษย์และชุดเฉพาะกิจฯ ที่ 1 พร้อมด้วยหน่วยงานที่เกี่ยวข้องในพื้นที่ เพื่อตรวจสอบ ดูแลให้สถานประกอบการใช้แรงงานต่างด้าวที่ถูกต้องตามกฎหมาย พร้อมทั้งให้คำแนะนำการปฏิบัติตนตามมาตรการทางสาธารณสุขแก่นายจ้างและแรงงานต่างด้าว เพื่อสร้างการรับรู้และป้องกันการแพร่ระบาดในสถานประกอบการ ณ โครงการมูราตะนิวแลนด์ นิคมอุตสาหกรรมเวิลด์ ณ ตำบลมะเขือแจ้ อำเภอเมืองลำพูน จังหวัดลำพูน
“จากการตรวจสอบพบบริษัท ไทโทดะ คอเปอเรชั่น จำกัด ดำเนินการรับเหมาก่อสร้าง โดยมีผู้รับเหมารายย่อย จำนวน 3 บริษัท ได้แก่ 1. บริษัท วรกิจถาวรก่อสร้าง จำกัด 2.บริษัท แสตนดาร์ด เพอร์ฟอร์แม้นซ์ จำกัด และ 3. บริษัท วสิษฐ์พล คอนสตรัคชั่น จำกัด มีการจ้างแรงงานไทย จำนวน 123 คน แรงงานต่างด้าว จำนวน 175 คน แยกเป็นสัญชาติกัมพูชา 58 คน ลาว 1 คน และเมียนมา 116 คน แรงงานต่างด้าวมีเอกสารการอนุญาตให้อยู่ในราชอาณาจักรและมีใบอนุญาตทำงานถูกต้อง ไม่พบการกระทำความผิดแต่อย่างใด โดยได้แนะนำและกำชับให้นายจ้างและแรงงานต่างด้าวปฏิบัติตามมาตรการควบคุมและป้องกันโรคโควิด-19 ที่ทางราชการกำหนดอย่างเคร่งครัด” พล.ต.ต. นันทชาติ กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานมีภารกิจในการควบคุม ดูแล และตรวจสอบการทำงานของคนต่างด้าวให้เป็นไปตามกฎหมาย หากตรวจสอบพบนายจ้าง สถานประกอบการและแรงงานต่างด้าว ทำงานโดยไม่มีใบอนุญาตทำงานทางกรมฯจะตรวจสอบ จับกุม เพื่อดำเนินคดี โดยไม่มีข้อยกเว้น สำหรับนายจ้างที่รับคนต่างด้าวเข้าทำงานโดยไม่มีใบอนุญาตทำงาน จะมีโทษปรับตั้งแต่ 10,000 – 100,000 บาท ต่อคนต่างด้าวหนึ่งคน หากทำผิดซ้ำมีโทษถึงจำคุก และห้ามจ้างคนต่างด้าวทำงานอีก 3 ปี ส่วนคนต่างด้าวที่ลักลอบทำงานโดยไม่ได้รับอนุญาตมีโทษปรับตั้งแต่ 5,000 – 50,000 บาท และถูกส่งตัวกลับออกไปนอกราชอาณาจักร และไม่สามารถขอรับใบอนุญาตทำงานได้จนกว่าจะพ้นโทษมาแล้วเป็นระยะเวลา 2 ปี
วันจันทร์ที่ 21 มิถุนายน 2564
การประชุมคณะอนุกรรมการด้านสารัตถะ APEC
กระทรวงเกษตรฯ เข้าร่วมการประชุมคณะอนุกรรมการด้านสารัตถะ เตรียมพร้อมเป็นเจ้าภาพประชุมรัฐมนตรีความมั่นคงอาหาร APEC 2022
นายระพีภัทร์จันทรศรีวงศ์รองปลัดกระทรวงเกษตรและสหกรณ์ได้รับมอบหมายจากดร.ทองเปลวกองจันทร์ปลัดกระทรวงเกษตรและสหกรณ์ให้เป็นผู้แทนเข้าร่วมการประชุมคณะอนุกรรมการด้านสารัตถะเพื่อเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้องในช่วงที่ประเทศไทยเป็นเจ้าภาพจัดการประชุมเอเปคปีพ.ศ. 2565ครั้งที่2/2564ผ่านระบบการประชุมทางไกลCisco Webexณห้องประชุม135กระทรวงเกษตรและสหกรณ์โดยมีนายดอนปรมัตถ์วินัยรองนายกรัฐมนตรีและรัฐมนตรีว่าการกระทรวงการต่างประเทศเป็นประธานคณะอนุกรรรมการฯโดยการประชุมครั้งนี้เพื่อพิจารณาหัวข้อหลัก(Theme)และประเด็นสำคัญ(Priorities) 3ด้านประกอบด้วย1)ด้านการส่งเสริมการเจริญเติบโตที่ยั่งยืนและครอบคลุมเพื่อผลักดันการเจริญเติบโตที่ยั่งยืนและสมดุลในทุกมิติคือเศรษฐกิจสิ่งแวดล้อมและสังคมให้ทุกคนสามารถเข้าถึงได้2)ด้านการอำนวยความสะดวกด้านการค้าและการลงทุนและ3)ด้านการฟื้นฟูความเชื่อมโยงโดยเฉพาะการเดินทางและการท่องเที่ยวเพื่อเร่งการฟื้นฟูและการเจริญเติบโตในภูมิภาคในยุคหลังโควิด-๑๙
ทั้งนี้ในปี2565ประเทศไทยโดยกระทรวงเกษตรและสหกรณ์จะเป็นเจ้าภาพจัดการประชุมรัฐมนตรีความมั่นคงอาหารเอเปค(The APEC Food Security Ministerial Meeting)เพื่อสร้างเสริมความร่วมมือด้านความมั่นคงอาหารภายในภูมิภาคเอเชีย-แปซิฟิกแสดงบทบาทของไทยในการดำเนินงานด้านความมั่นคงอาหารที่มีความพร้อมเป็นแหล่งสำรองอาหารของภูมิภาคอาเซียนและมาตรการรับมือต่อโรคโควิด-19 อีกทั้งยังเป็นการติดตามความคืบหน้าการดำเนินนโยบายมาตรการแผนงานและโครงการต่างๆที่เกี่ยวข้องกับความมั่นคงอาหารของสมาชิกอันจะเป็นประโยชน์ในการดำเนินนโยบายด้านความมั่นคงอาหารของกระทรวงเกษตรและสหกรณ์
วันพุธที่ 20 ตุลาคม 2564
โฆษกรัฐบาลเป็นห่วงฝ่ายค้านคาดการณ์คำตัดสินกรณีเหมืองอัครา ไม่รอคำตัดสินของอนุญาโตตุลาการ เกรงสร้างให้สังคมสับสน วอนเคารพกระบวนการอนุญาโตตุลาการ
โฆษกรัฐบาลเป็นห่วงฝ่ายค้านคาดการณ์คำตัดสินกรณีเหมืองอัครา ไม่รอคำตัดสินของอนุญาโตตุลาการ เกรงสร้างให้สังคมสับสน วอนเคารพกระบวนการอนุญาโตตุลาการ ย้ำ "นายก" ยึดประโยชน์ของประเทศชาติและประชาชนเป็นหลัก
นายธนกร วังบุญคงชนะ โฆษกประจำสำนักนายกรัฐมนตรี เปิดเผยกรณีพรรคเพื่อไทยได้ออกมาตั้งโต๊ะแถลง กรณีเหมืองอัคราด้วยการคาดการณ์คำตัดสินของอนุญาโตตุลาการ ระหว่างบริษัทคิงส์เกต คอนโซลิเดท จํากัด ประเทศออสเตรเลีย ผู้ถือหุ้นใหญ่บริษัท อัครา รีซอร์สเซส จำกัด และราชอาณาจักรไทย ปัจจุบันยังไม่มีคำพิพากษาชี้ขาดออกมา โดยทั้งสองฝ่ายยังอยู่ระหว่างการเจรจาเพื่อหาข้อยุติร่วมกัน ซึ่งเป็นกระบวนการปกติที่ดำเนินการคู่ขนานไปกับกระบวนการอนุญาโตตุลาการ ยืนยันว่า ไทยต่อสู้คดีในชั้นอนุญาโตตุลาการด้วยความรอบคอบรัดกุม ยึดถือประโยชน์สูงสุดของประเทศเป็นหลัก ในส่วนที่ทั้งสองฝ่ายเข้าสู่กระบวนการเจรจาเพื่อระงับข้อพิพาท ไม่ได้หมายความว่ารัฐบาลเชื่อว่าจะแพ้คดีในชั้นอนุญาโตตุลาการแต่อย่างใด ซึ่งเป็นกระบวนการที่ดำเนินการเพื่อประโยชน์สูงสุดของคู่พิพาททั้งสองฝ่าย ขอให้ฝ่ายค้านรอการตัดสินชี้ขาดของคณะอนุญาโตตุลาการ ไม่ควรรีบออกมาคาดเดาเหตุการณ์ในอนาคต สร้างความสับสนให้กับพี่น้องประชาชนและสังคม ตามคําสั่งหัวหน้าคณะรักษาความสงบแห่งชาติ ที่ 72/2559 ลงวันที่ สั่ง ณ วันที่ 13 ธันวาคม พุทธศักราช 2559 เรื่อง การแก้ไขปัญหาผลกระทบจากการประกอบกิจการเหมืองแร่ทองคํา ให้ผู้ประกอบการที่ได้รับประทานบัตรและใบอนุญาตที่เกี่ยวข้องกับการประกอบกิจการเหมืองแร่ทองคํา ระงับการประกอบกิจการไว้ตั้งแต่วันที่ 1 มกราคม 2560 เป็นต้นไป เพื่อฟื้นฟูพื้นที่ตามมาตรการป้องกันและแก้ไขผลกระทบสิ่งแวดล้อม ที่ไม่ว่าพื้นที่ประทานบัตรจะอยู่ในความรับผิดชอบของหน่วยงานใดก็ตาม เป็นการคุ้มครองและป้องกันไว้ก่อนเพื่อไม่ไห้ประชาชนในพื้นที่ได้รับผลกระทบเฉพาะหน้าด้านสุขอนามัยและสิ่งแวดล้อมปนเปื้อนอย่างทันท่วงที และคำสั่งดังกล่าวเป็นไปด้วยความรอบคอบระมัดระวัง พอสมควรแก่เหตุ โดยให้ยุติการประกอบกิจการเหมืองแร่ทองคําปิดเหมืองทองทั่วประเทศชั่วคราว โดยไม่เลือกปฏิบัติ
“รัฐบาลยืนยันต่อสู้ตามกติกาสากล และคดีดังกล่าวก็อยู่ระหว่างการดำเนินการในอนุญาโตตุลาการ ซึ่งท่านนายกรัฐมนตรีก็เคยชี้แจงในการประชุมรัฐสภาเกี่ยวกับประเด็นเหมืองทองอัครา ปฏิเสธไม่ได้ใช้ ม.44 ปิดเหมือง แต่เป็นเรื่องการต่อสัมปทานให้ปรับปรุงแก้ไข หลังได้รับการร้องเรียนจากประชาชนที่ได้รับผลกระทบทางสุขภาพ ฝากฝ่ายค้านช่วยไตร่ตรองว่า ท่านพลเอก ประยุทธ์ฯ เป็นผู้เข้ามาแก้ปัญหาทุกเรื่อง ตั้งแต่ดำรงตำแหน่งหัวหน้าคณะรักษาความสงบแห่งชาติ จนปัจจุบันท่านได้รับเลือกเป็นนายกรัฐมนตรีและรัฐมนตรีว่าการกระทรวงกลาโหม โดยยึดหลักการเพื่อความปลอดภัยในชีวิตของประชาชนและสิ่งแวดล้อม ขณะที่ผู้นำฝ่ายค้านกลับนำทุกเรื่องมาเป็นประเด็นการเมือง ดิสเครดิตรัฐบาล โดยมองข้ามปัญหาสุขภาพของประชาชน” นายธนกร กล่าว
--------------------------------
วันพุธที่ 9 กุมภาพันธ์ 2565
โฆษกรัฐบาลเผย นายกรัฐมนตรีกำชับ ตช. และหน่วยงานที่เกี่ยวข้อง เข้มงวดตรวจสอบการลักลอบเล่นพนันออนไลน์ หากพบกระทำความผิดให้ดำเนินคดีอย่างเคร่งครัด ไม่มีการละเว้น
โฆษกรัฐบาลเผย นายกรัฐมนตรีกำชับ ตช. และหน่วยงานที่เกี่ยวข้อง เข้มงวดตรวจสอบการลักลอบเล่นพนันออนไลน์ หากพบกระทำความผิดให้ดำเนินคดีอย่างเคร่งครัด ไม่มีการละเว้น
วันที่ 9 ก.พ. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความห่วงใยกรณีมีการลักลอบเล่นพนันออนไลน์ ซึ่งปัจจุบันได้มีการปรับเปลี่ยนรูปแบบวิธีการเล่นที่แยบยล แปลกใหม่ขึ้น เพื่อตบตาหลีกเลี่ยงการจับกุมของเจ้าหน้าที่ตำรวจ กรณีดังกล่าว นายกรัฐมนตรีกำชับสำนักงานตำรวจแห่งชาติ (ตช.) ฝ่ายปกครอง กระทรวงดิจิทัลเพื่อเศรษฐกิจและสังคม (ดีอีเอส) และหน่วยงานที่เกี่ยวข้อง เข้มงวดในการตรวจสอบการลักลอบเปิดโต๊ะพนันในพื้นที่ต่าง ๆ รวมถึงการพนันออนไลน์อย่างเข้มงวดยิ่งขึ้น โดยขอให้หน่วยงานที่เกี่ยวข้องเร่งตรวจสอบ หากพบการกระทำความผิด ให้ดำเนินคดีตามกฎหมายอย่างเคร่งครัด ไม่มีการละเว้น พร้อมกับฝากเตือนไปยังพี่น้องประชาชน และผู้ปกครองที่มีบุตรหลาน บุคคลในครอบครัว หรือคนใกล้ชิดที่มีพฤติกรรมเกี่ยวข้องกับการเล่นการพนัน ให้จับตาดูแลพฤติกรรมเป็นพิเศษ โดยเฉพาะในช่วงเวลานี้ที่เด็กนักเรียนเรียนออนไลน์ มีโอกาสที่อาจจะทำให้ถูกชักจูงเข้าไปเกี่ยวข้องกับการพนันได้ง่ายกว่าเดิม
“ขอให้ประชาชนหลีกเลี่ยงการเล่นการพนันซึ่งผิดกฎหมาย ที่สำคัญยังเสี่ยงต่อการสูญเสียทรัพย์สินจากการเล่นการพนันด้วย พร้อมกับขอให้ประชาชนช่วยกันเป็นหูเป็นตา หากพบการลักลอบเปิดโต๊ะพนัน รวมถึงแหล่งพนันออนไลน์ ขอให้แจ้งเจ้าหน้าที่เพื่อดำเนินคดี โดยสามารถแจ้งข้อมูลได้ที่ ศูนย์ PCT 081-8663000 ในเวลาราชการ หรือ สายด่วน บช.สอท.1441 ตลอด 24 ชม. หรือทาง www.pct.police.go.th รวมถึงแจ้งมายังสำนักนายกรัฐมนตรี สายด่วน 1111 และเจ้าหน้าที่ตำรวจในพื้นที่ได้ทันที” โฆษกประจำสำนักนายกรัฐมนตรีกล่าว
วันพุธที่ 16 มิถุนายน 2564
ความคืบหน้าลงทะเบียนโครงการคนละครึ่ง ระยะที่ 3 มีผู้ลงทะเบียนกว่า 24 ล้านคน
จากการเปิดลงทะเบียนรับสิทธิโครงการคนละครึ่ง ระยะที่ 3 ของประชาชน 2 วันแรก มีประชาชนลงทะเบียนแล้วจำนวน 24.14 ล้านคนประชาชนยังสามารถลงทะเบียนได้อย่างต่อเนื่องทุกวันตั้งแต่เวลา 06.00 – 22.00 น. จนกว่าจะครบ 31 ล้านคน
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าของการลงทะเบียนรับสิทธิโครงการคนละครึ่ง ระยะที่ 3 ของประชาชนว่า จากการเปิดลงทะเบียน 2 วันแรก มีประชาชนลงทะเบียนแล้วจำนวน 24.14 ล้านคนประชาชนยังสามารถลงทะเบียนได้อย่างต่อเนื่องทุกวันตั้งแต่เวลา 06.00 – 22.00 น. จนกว่าจะครบ 31 ล้านคน โดยผู้ที่เคยรับสิทธิโครงการของรัฐสามารถลงทะเบียนได้ 2 ช่องทาง ได้แก่ ผ่านแอปพลิเคชัน “เป๋าตัง” หรือจะลงทะเบียนผ่าน www.คนละครึ่ง.com และสำหรับผู้ที่ยังไม่เคยเข้าร่วมโครงการของรัฐเลยสามารถลงทะเบียนผ่าน www.คนละครึ่ง.com
การลงทะเบียนร้านค้าคนละครึ่ง ระยะที่ 3 มีผู้ประกอบการร้านค้าใหม่ลงทะเบียนเข้าร่วมโครงการแล้วจำนวน 51,221 ราย และร้านค้าเดิมที่เคยเข้าร่วมโครงการคนละครึ่ง ระยะที่ 1 และ 2 ที่คาดว่าจะยืนยันเข้าร่วมโครงการครั้งนี้จำนวน 1.2 ล้านราย จึงขอเชิญชวนร้านค้าที่คุณสมบัติเป็นไปตามที่โครงการกำหนดได้แก่ ร้านค้าทั่วไป ผู้ประกอบการบริการนวด สปา ทำผมทำเล็บ ผู้ให้บริการขนส่งสาธารณะ ที่มีสัญชาติไทยไม่เป็นนิติบุคคลและไม่เป็นธุรกิจแฟรนไชส์ ผู้ประกอบการของกองทุนหมู่บ้านหรือชุมชนเมืองหรือวิสาหกิจชุมชน ร้านธงฟ้าราคาประหยัดพัฒนาเศรษฐกิจท้องถิ่น และผู้ให้บริการขนส่งมวลชนสาธารณะ สนใจเข้าร่วมลงทะเบียนเข้าร่วมโครงการ ตั้งแต่วันที่ 14 มิถุนายน 2564 เป็นต้นไป เวลา 06.00 น. – 22.00 น. โดยผู้ที่เคยเข้าร่วมมาตรการ/โครงการอื่นของรัฐที่มีแอปพลิเคชัน “ถุงเงิน” แล้วสามารถกดปุ่มเข้าร่วมโครงการได้ผ่านแอปพลิเคชัน “ถุงเงิน” ส่วนผู้ที่ไม่เคยเข้าร่วมมาตรการ/โครงการอื่นให้ลงทะเบียนผ่านเว็บไซต์www.คนละครึ่ง.com แทรก/แก้ไข Anchorหรือลงทะเบียนผ่านทางสาขา หรือจุดรับลงทะเบียนของธนาคารกรุงไทย จำกัด (มหาชน)
ทั้งนี้ ข้อมูลการลงทะเบียนของประชาชนล่าสุด ณ เวลา 9.00 น. ของวันนี้ มีประชาชนลงทะเบียนแล้วกว่า 25.9 ล้านคน
สำนักงานเศรษฐกิจการคลัง โทร. 02 273 9020 ต่อ 3503 3516 3506 3502 3536
ธนาคารกรุงไทย จำกัด (มหาชน) โทร. 02-111-1122
วันอังคารที่ 22 มีนาคม 2565
อนุมัติหลักการร่างกฎกระทรวงการแบ่งเงินค่าบริการและค่าตอบแทนในอุทยานแห่งชาติ ให้แก่เทศบาลและอบต.ร้อยละ 5 เพื่อนำไปใช้บำรุงรักษาฟื้นฟูอุทยานแห่งชาติในพื้นที่
อนุมัติหลักการร่างกฎกระทรวงการแบ่งเงินค่าบริการและค่าตอบแทนในอุทยานแห่งชาติ ให้แก่เทศบาลและอบต.ร้อยละ 5 เพื่อนำไปใช้บำรุงรักษาฟื้นฟูอุทยานแห่งชาติในพื้นที่
วันที่ 22 มีนาคม 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) อนุมัติหลักการร่างกฎกระทรวงการแบ่งเงินค่าบริการและค่าตอบแทนในอุทยานแห่งชาติ วนอุทยาน สวนพฤกษศาสตร์ หรือสวนรุกขชาติ ให้แก่เทศบาลและองค์การบริหารส่วนตำบล พ.ศ. .... เพื่อให้นำเงินส่วนแบ่งดังกล่าวไปใช้ในการส่งเสริมและสนับสนุนการปฏิบัติงาน หรือการอนุรักษ์ บำรุงรักษา และฟื้นฟูอุทยานแห่งชาติ วนอุทยาน สวนพฤกษศาสตร์ หรือสวนรุกขชาติที่อยู่ในเขตพื้นที่ที่รับผิดชอบ
ทั้งนี้ร่างกฎกระทรวงดังกล่าวมีสาระสำคัญคือ กำหนดให้แบ่งเงินค่าบริการและค่าตอบแทนที่เรียกเก็บได้ของอุทยานแห่งชาติ วนอุทยาน สวนพฤกษศาสตร์ หรื สวนรุกขชาติ แต่ละแห่งในอัตราร้อยละ 5 ให้แก่เทศบาลและองค์การบริหารส่วนตำบลทุกแห่งที่เป็นที่ตั้งของอุทยานแห่งชาติ โดยให้นำส่งให้แก่กรมส่งเสริมการปกครองท้องถิ่นภายในเดือนธันวาคมของทุกปี และกำหนดให้ในแต่ละปีงบประมาณ ให้กรมอุทยานแห่งชาติ สัตว์ป่า และพันธุ์พืช โอนเงินค่าบริการและค่าตอบแทนให้กรมส่งเสริมการปกครองท้องถิ่น เพื่อแบ่งให้แก่เทศบาล และองค์การบริหารส่วนตำบลที่เป็นที่ตั้งของอุทยานแห่งชาติ วนอุทยาน สวนพฤกษศาสตร์ หรือสวนรุกขชาติ ในจำนวนแห่งละเท่าๆกัน ภายใน 30 วันนับแต่วันที่ได้รับเงินดังกล่าว
อย่างไรก็ตามได้กำหนดห้ามไม่ให้เทศบาลและองค์การบริหารส่วนตำบลนำเงินค่าบริการและค่าตอบแทนที่ได้รับไปใช้จ่ายนอกวัตถุประสงค์ที่กำหนดไว้ในมาตรา 30 แห่งพระราชบัญญัติอุทยานแห่งชาติ พ.ศ. 2562 โดยให้นำไปใช้ในการส่งเสริมและสนับสนุนการปฏิบัติงาน หรือการอนุรักษ์ บำรุงรักษา และฟื้นฟูอุทยานแห่งชาติ วนอุทยาน สวนพฤกษศาสตร์ หรือสวนรุกขชาติที่อยู่ในเขตพื้นที่ที่รับผิดชอบเท่านั้น และให้รายงานการใช้เงินที่ได้รับให้กรมส่งเสริมการปกครองท้องถิ่นรวบรวมส่งให้กรมอุทยานแห่งชาติ สัตว์ป่า และพันธุ์พืช ทราบภายใน 90 วัน นับแต่สิ้นปีงบประมาณ
วันอังคารที่ 16 พฤศจิกายน 2564
ท่าอากาศยานสุวรรณภูมิ กระทรวงคมนาคม ปรับเวลาเดินรถ Shuttle bus ให้บริการรับ - ส่งผู้โดยสาร
...`
ท่าอากาศยานสุวรรณภูมิ กระทรวงคมนาคม ปรับเวลาเดินรถ Shuttle bus ให้บริการรับ - ส่งผู้โดยสารระหว่างท่าอากาศยานสุวรรณภูมิและท่าอากาศยานดอนเมือง และปรับเปลี่ยนเส้นทางเดินรถ Shuttle bus ให้บริการภายในท่าอากาศยาน เพื่ออำนวยความสะดวกให้กับผู้โดยสารและผู้ปฏิบัติงาน
ท่าอากาศยานสุวรรณภูมิได้ปรับเปลี่ยนเวลาการให้บริการรถรับส่งผู้โดยสารที่เปลี่ยนถ่ายสายการบิน
ระหว่างท่าอากาศยานสุวรรณภูมิ (ทสภ.) และท่าอากาศยานดอนเมือง (ทดม.) (Airport Bus Link : DMK - BKK) โดยให้บริการทุกวันตั้งแต่เวลา 05.00 น. - 24.00 น. ชั่วโมงละ 1 เที่ยว ในส่วนของการให้บริการรถ Shuttle bus ที่ให้บริการภายในท่าอากาศยาน ได้มีการปรับจำนวนรถให้เหมาะสมกับสถานการณ์และผู้ใช้บริการ รวมถึงได้ปรับเปลี่ยนเส้นทางเดินรถ Shuttle bus ให้สอดคล้องกับปริมาณรถ เพื่ออำนวยความสะดวกให้กับผู้ใช้บริการ ไม่ต้องใช้ระยะเวลาในการรอรถนานเกินไป
สำหรับรถ Shuttle bus ที่มีการปรับเปลี่ยนเส้นทางเดินรถและจุดจอดรับ - ส่ง มีจำนวน 2 สาย ได้แก่ สาย A ได้มีการเพิ่มจุดจอดรับ - ส่งให้บริการจำนวน 1 จุด คือ จุดจอดเข้า - ออก ทางเข้าด้านหลังอาคารสำนักงาน AOBและสาย C ได้เพิ่มจุดจอดรับ - ส่งให้บริการจำนวน 1 จุด คือ ตรงข้ามฝ่ายช่าง บริษัท การบินไทย จำกัด (มหาชน)
ทั้งนี้ ผู้โดยสาร ผู้ใช้บริการ สามารถสอบถามรายละเอียดเพิ่มเติมได้ที่หมายเลขโทรศัพท์ 02 132 9509ตลอด 24 ชั่วโมง
วันพฤหัสบดีที่ 7 เมษายน 2565
​PM leads cabinet members to lay wreaths in front of King Rama I’s statue on Chakri Day
​PM leads cabinet members to lay wreaths in front of King Rama I’s statue on Chakri Day
April 6, 2022, at 17.00 hrs, at the statue of King Rama I, Phra Phutta Yodfah Bridge, Prime Minister Gen. Prayut Chan-o-cha laid wreaths in front of King Rama I’s statue on occasion of the Chakri Day. Attending the wreath-laying ceremony in remembrance of the First King of Chakri Dynasty was Prime Minister’s Secretary General Distat Hotrakitya.
Upon arrival, the Prime Minister bowed and presented the flower offerings, before laying 2 wreaths in the name of the Prime Minister and on behalf of the cabinet members. He, then, bowed again to complete the ceremony.
In 1919, King Rama VI proclaimed April 6 of each year as “King Phra Phutta Yodfah Chulaloke Maharaj Day” in order for the Thai people to express reverence and remember the benevolences of all the Chakri Kings. April 6, 1782 marks the beginning of Chakri Dynasty and Bangkok, as capital of the nation, when King Rama I ascended to the throne.
วันจันทร์ที่ 22 พฤศจิกายน 2564
สธ. กำชับทุกพื้นที่สำรวจเหตุผลไม่รับวัคซีนโควิด ก่อนปรับกลยุทธ์จูงใจรับวัคซีนให้ได้ตามเป้า
กระทรวงสาธารณสุขกำชับทุกพื้นที่เร่งสำรวจความคิดเห็นประชาชนที่ไม่ยอมฉีดวัคซีนโควิด 19 เพื่อนำมาปรับกลยุทธ์จูงใจให้เข้ารับวัคซีนเพื่อให้เป็นไปตามเป้าหมาย 100 ล้านโดส เดินหน้าเปิดประเทศปลอดภัย
กระทรวงสาธารณสุขกำชับทุกพื้นที่เร่งสำรวจความคิดเห็นประชาชนที่ไม่ยอมฉีดวัคซีนโควิด 19 เพื่อนำมาปรับกลยุทธ์จูงใจให้เข้ารับวัคซีนเพื่อให้เป็นไปตามเป้าหมาย 100 ล้านโดส เดินหน้าเปิดประเทศปลอดภัยเผยแนวโน้มสถานการณ์เริ่มคงที่ ป่วยหนักลดลง ยังต้องเฝ้าระวังคลัสเตอร์ต่าง ๆ และกลุ่มเสี่ยงต่อเนื่องถึงสิ้นปี
นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า สถานการณ์โควิด 19 ขณะนี้มีแนวโน้มผู้ติดเชื้อยืนยันคงที่ ขณะที่ผู้ป่วยอาการหนักลดลง ผู้เสียชีวิตยังอยู่ในหลักสิบราย โดยจังหวัดที่มีแนวโน้มต้องจับตามองเป็นพิเศษมี 13 จังหวัด แบ่งเป็น 1.ติดเชื้อเฉลี่ยเกิน 100 รายต่อวัน และผลตรวจ ATK มากกว่า 5% มี 5 จังหวัด ได้แก่ สงขลา ตรัง สุราษฎร์ธานี กระบี่ และนครศรีธรรมราช 2.ติดเชื้อรายวันเฉลี่ยเกิน 100 รายต่อวัน และผลตรวจ ATK พบน้อยกว่า 5% มี 3 จังหวัด ได้แก่ ขอนแก่น สระแก้ว และนครราชสีมา และ 3.ติดเชื้อเฉลี่ย 50-100 รายต่อวัน มี 5 จังหวัด ได้แก่ สระบุรี อุบลราชธานี อุดรธานี กาญจนบุรี และประจวบคีรีขันธ์ทั้งนี้ ปัจจัยการติดเชื้อในช่วงนี้ส่วนใหญ่มาจากในชุมชน ครอบครัว กิจกรรมเสี่ยง ได้แก่ งานศพ งานบุญ งานเลี้ยงสังสรรค์ และสถานที่เสี่ยง ได้แก่ ตลาด แคมป์คนงาน โรงงาน เรือนจำ โรงเรียน ซึ่งหลายจังหวัดพบเป็นคลัสเตอร์ ในสถานที่มีแรงงานต่างด้าว ดังนั้น จึงต้องเฝ้าระวังปัจจัยเสี่ยงดังกล่าว และจับตาดูแนวโน้มผู้ติดเชื้อหลังงานลอยกระทง จนถึงเดือนธันวาคม เนื่องจากเป็นช่วงไฮซีซั่นมีนักท่องเที่ยวเดินทางเข้าประเทศจำนวนมากขึ้น โดยเฉพาะจากยุโรปซึ่งพบการติดเชื้อสูงขึ้น
นายแพทย์เกียรติภูมิ กล่าวต่อว่า สำหรับการเตรียมการเปิดประเทศให้ทุกจังหวัดจัดทำแผนปฏิบัติการเน้นกำกับติดตามมาตรการ VUCA คือ V: Vaccine นำประชาชนเข้ารับการฉีดวัคซีนให้ได้มากที่สุด โดยเฉพาะในกลุ่ม 608 โดยจัดบริการทั้งในและนอกสถานพยาบาล ศูนย์ดูแลผู้สูงอายุ จัดลงทะเบียน แรงงานต่างด้าวในชุมชน รวมถึงให้ อสม.ช่วยค้นหาเชิงรุก U: Universal Prevention ป้องกันตัวเองตลอดเวลา C : Covid Free Setting สถานที่บริการมีความพร้อม ผู้ให้บริการฉีดวัคซีนครบ และ A: ATK เฝ้าระวังและตรวจหาเชื้อในกลุ่มเสี่ยง รวมถึงเฝ้าระวังชุมชนหนาแน่น และมีแรงงานต่างด้าว นอกจากนี้ให้ทุกพื้นที่ช่วยสำรวจรวบรวมประเด็น เหตุผลที่คนไม่ยอมฉีดวัคซีน เพื่อนำมาปรับกลยุทธ์ อบรมทีมเชิงรุกในการให้ข้อมูลจูงใจให้เข้ารับวัคซีนให้เป็นไปตามเป้าหมาย 100 ล้านโดส
****************************** 22 พฤศจิกายน 2564
วันเสาร์ที่ 6 สิงหาคม 2565
​รองนายกรัฐมนตรี “อนุทิน” เดินหน้าสื่อสารสร้างความเข้าใจประชาชนการใช้ประโยชน์กัญชาที่ถูกต้อง
​รองนายกรัฐมนตรี “อนุทิน” เดินหน้าสื่อสารสร้างความเข้าใจประชาชนการใช้ประโยชน์กัญชาที่ถูกต้อง เน้นย้ำนโยบายกัญชาทางการแพทย์ เตรียมเป็นประธานเปิดงาน 'มหัศจรรย์กัญชา เขตสุขภาพที่ 3 ร่วมสร้างสุขภาพ พัฒนาเศรษฐกิจ' จ.อุทัยธานี
วันที่ 6 ส.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ระหว่างที่พระราชบัญญัติกัญชา กัญชง ยังอยู่ในขั้นตอนการออกกฎหมายยังไม่มีผลบังคับ นายอนุทิน ชาญวีรกูล รองนายกรัฐมนตรีและรมว.สาธารณสุข ได้เน้นย้ำกับหน่วยงานในกระทรวงสาธารณสุขซึ่งหน่วยงานหลักการดูแลเรื่องการใช้ประโยชน์จากกัญชา ให้เร่งรัดการสื่อสารผ่านทุกช่องทาง และกิจกรรม เพื่อสร้างความเข้าใจของประชาชนถึงนโยบายของรัฐบาลที่มุ่งให้ใช้ประโยชน์จากกัญชาทางการแพทย์ ไม่สนับสนุนการใช้เพื่อสันทนาการ หากมีการใช้นอกเหนือจากที่กฎหมายกำหนด จะเข้าข่ายที่ต้องดำเนินคดี
โดยในวันนี้ (6 ส.ค.)นายอนุทินจะเป็นประธานเปิดงาน 'มหัศจรรย์กัญชา เขตสุขภาพที่ 3 ร่วมสร้างสุขภาพ พัฒนาเศรษฐกิจ' ที่สนามกีฬาจังหวัดอุทัยธานี ซึ่งเป็นกิจกรรมที่เขตสุขภาพที่3 จัดขึ้นวันที่ 5 - 7 ส.ค. 2565 ตามนโยบายของรองนายกรัฐมนตรีและรมว.สาธารณสุขเพื่อให้ความรู้เกี่ยวกับการใช้กัญชาทางการแพทย์อย่างครบวงจร เพื่อประชาชนเกิดความรู้ความเข้าใจการใช้กัญชาที่ถูกต้อง เกิดประโยชน์ต่อการดูแลสุขภาพในเบื้องต้น การมองหาโอกาสต่อยอดจากงานวิจัยและพัฒนาเพื่อการสร้างงาน อาชีพและรายได้ อย่างเหมาะสมและถูกกฎหมาย
น.ส.ไตรศุลี กล่าวว่า ขณะนี้กรมสนับสนุนบริการสุขภาพ ได้มีโครงการตามนโยบายรองนายกรัฐมนตรี เพื่อให้ความรู้การใช้กัญชาทางการแพทย์เพื่อสุขภาพอย่างปลอดภัยในชุมชน ผ่านอาสาสมัครสาธารณสุขประจำหมู่บ้าน (อสม.) จำนวนกว่า 1.05 ล้านคนทั่วประเทศ โดยมีการจัดฐานการเรียนรู้ที่ อสม.ต้องรู้เกี่ยวกับกัญชาใน 5 เรื่อง เพื่อใช้สำหรับการดูแลคนในชุมชนและนำไปสื่อสารเพื่อความเข้าใจที่ถูกต้องในชุมชน ได้แก่ 1.การเข้าถึงบริการกัญชาทางการแพทย์อย่างเหมาะสม 2.การเฝ้าระวัง ป้องกันการใช้ตามที่กฎหมายกำหนด อาการแพ้หรือผลข้างเคียงไม่พึงประสงค์
3.การสนับสนุนภูมิปัญญา สมุนไพร อาหาร และพืชเศรษฐกิจ 4.การสนับสนุนด้านข้อมูลข่าวสารที่ถูกต้องแก่ประชาชน และ 5.การสนับสนุนการมีส่วนร่วมของชุมชน/อปท./ภาคประชาสังคม และการถ่ายทอดประสบการณ์ในการใช้กัญชาทางการแพทย์เพื่อสุขภาพอย่างปลอดภัยโดยบุคคลต้นแบบ
วันอังคารที่ 28 กันยายน 2564
PM pleased with Thailand’s digital quality of life as assessed under Surfshark’s DQL index
PM pleased with Thailand’s digital quality of life as assessed under Surfshark’s DQL index
September 27, 2021,Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was reported on the Digital Quality of Life Index (DQL) announced by a cybersecurity company “Surfshark”, which ranks Thailand at44thamong 110 countries, 4thin ASEAN, and 11thin the Asian continent.
Surfshark’s Digital Quality of Life Index covers 90% of global population or approx. 6.9 billion people, and offers a unique insight into the overall digital quality of life based on five core pillars, namely, internet affordability (Thailand’s rank: 58th),internet quality (Thailand’s rank: 19th), electronic infrastructure (Thailand’s rank: 46th), electronic government (Thailand’s rank: 51st), and electronic security (Thailand’s rank: 63rd). Underpinning these pillars are 14 indicators that are interrelated and work together to provide a measure of overall digital quality of life.
Overall, Thailand has demonstrated one of the most significant improvements compared to the DQL 2020, rising from 63rdplace to 44th, and excelling in the internet quality pillar worldwide. Since the beginning of the COVID-19 pandemic, Thailand’s mobile speed has improved by 81% and is now 40.79 Mbps (22ndin ranking). At the same time, broadband speeds increased by 29% and is now 189.54 Mbps – the second-best rank in the world.
The Government Spokesperson emphasized the Government’s commitment to transform the country into Thailand 4.0 to ensure widespread and safe access to high-speed internet servicesin all villages, communities, and tourist attractions across the country. Digital platform and service development has been undertaken to support the Digital Government, facilitate business operation, and enhance service efficiency in an inclusive, transparent, and accountable manner. This is to transform Thailand in accordance with the national reform plan under the (draft) 13thNational Economic and Social Development Plan, to be in effect during 2023-2027.
วันจันทร์ที่ 27 มิถุนายน 2565
นายกรัฐมนตรีเน้นย้ำขอให้เจ้าหน้าที่ระมัดระวังเรื่องความปลอดภัย สั่งการตรวจสอบ เร่งให้ความช่วยเหลือประชาชนกรณีภัยไหม้ย่านสำเพ็ง
นายกรัฐมนตรีเน้นย้ำขอให้เจ้าหน้าที่ระมัดระวังเรื่องความปลอดภัย สั่งการตรวจสอบ เร่งให้ความช่วยเหลือประชาชนกรณีภัยไหม้ย่านสำเพ็ง
วันที่ 26 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานเกิดเหตุไฟไหม้ย่านตลาดสำเพ็ง กรุงเทพมหานครแล้ว ซึ่งเจ้าหน้าที่หลายหน่วยงานได้ระดมกำลังฉีดน้ำดับเพลิง จนควบคุมเพลิงไม่ให้ลุกลามพื้นที่ใกล้เคียงได้แล้ว
โฆษกประจำสำนักนายกรัฐมนตรีกล่าวเพิ่มเติมว่า นายกรัฐมนตรีเน้นย้ำเรื่องความปลอดภัยเป็นหลัก ขอให้ระมัดระวัง อย่าให้เกิดความสูญเสีย พร้อมแสดงความเสียใจต่อครอบครัวผู้เสียชีวิต พร้อมกันนี้ได้กำชับให้ทุกคนช่วยกันตรวจสอบระมัดระวังเพิ่มมากขึ้น โดนเฉพาะอุปกรณ์ เครื่องใช้ไฟฟ้า ในช่วงนี้ที่มีอากาศร้อน อาจทำให้เกิดสาเหตุไฟฟ้าลัดวงจรขึ้น
“นายกรัฐมนตรีกำชับให้หน่วยงานที่เกี่ยวข้องเร่งตรวจสอบ โดยเฉพาะโครงสร้างของอาคาร และความเสียหายอื่น ๆ ขอให้ช่วยเหลือประชาชนที่ได้รับความเดือดร้อน พร้อมกับเร่งเยียวยาตามหลักเกณฑ์ต่อไป” นายธนกร กล่าว
วันจันทร์ที่ 2 สิงหาคม 2564
กรมทางหลวงชนบท ก่อสร้างถนนทางหลวงชนบทสายแยกทางหลวงแผ่นดินหมายเลข 226 - บ้านพิมาย อำเภอจักราช เสร็จสมบูรณ์
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนทางหลวงชนบทสายแยกทางหลวงแผ่นดินหมายเลข 226 - บ้านพิมาย อำเภอจักราช จังหวัดนครราชสีมา เสร็จสมบูรณ์
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนทางหลวงชนบทสายแยกทางหลวงแผ่นดินหมายเลข 226 - บ้านพิมาย อำเภอจักราช จังหวัดนครราชสีมา เสร็จสมบูรณ์
นายปฐม เฉลยวาเรศ อธิบดีกรมทางหลวงชนบท กล่าวว่า ทช. ได้เล็งเห็นถึงความสำคัญในการส่งเสริมแหล่งท่องเที่ยวและพัฒนาด้านคมนาคมขนส่งภาคการเกษตรของจังหวัดนครราชสีมา สอดรับกับยุทธศาสตร์การพัฒนาจังหวัดและนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ซึ่งนับได้ว่าจังหวัดนครราชสีมาเป็นอีกจังหวัดหนึ่งที่มีประชาชนประกอบอาชีพเกี่ยวกับการเกษตรและมีแหล่งอุตสาหกรรมด้านโรงงานน้ำตาล ประกอบกับมีแหล่งท่องเที่ยวทางประวัติศาสตร์ที่น่าสนใจ ทช. จึงได้ดำเนินการก่อสร้างถนนทางหลวงชนบทสายแยกทางหลวงแผ่นดินหมายเลข 226 - บ้านพิมาย อำเภอจักราช จังหวัดนครราชสีมา โดยก่อสร้างเป็นผิวจราจรเป็นแบบแอสฟัลท์ติกคอนกรีต ขนาด 2 ช่องจราจร แบ่งเป็น 2 ช่วง ดังนี้ ช่วงที่ 1 กม. ที่ 0+000 ถึง 7+191 ระยะทาง 7.191 กิโลเมตร และช่วงที่ 2 กม. ที่ 17+650 ถึง 22+676 ระยะทาง 5.026 กิโลเมตร รวมระยะทางทั้งสองช่วง 12.217 กิโลเมตร พร้อมก่อสร้างสะพานคอนกรีตเสริมเหล็ก จำนวน 1 แห่ง และขยายความกว้างของสะพาน จำนวน 2 แห่ง รวมทั้งติดตั้งอุปกรณ์อำนวยความปลอดภัยและไฟฟ้าแสงสว่าง
ปัจจุบันได้ดำเนินการก่อสร้างแล้วเสร็จสมบูรณ์และเปิดให้ประชาชนได้ใช้สัญจรเรียบร้อยแล้ว ทั้งนี้ เพื่อให้ประชาชนสามารถเดินทางได้อย่างสะดวกรวดเร็วปลอดภัย ส่งเสริมเศรษฐกิจการท่องเที่ยวได้แก่ อุทยานประวัติศาสตร์พิมาย อุทยานไทรงาม ซึ่งเป็นสถานที่ท่องเที่ยวที่สำคัญของจังหวัด รวมถึงเป็นการสนับสนุนการขนส่งพืชผลทางการเกษตรในพื้นที่ อาทิ อ้อย พืชผัก ข้าว และสินค้าอุตสากรรมในพื้นที่อีกด้วย
วันพุธที่ 1 มิถุนายน 2565
PM: Budget expenditure needs to be transparent and accountable.
PM: Budget expenditure needs to be transparent and accountable.
May 31, 2022, at 11.57 hrs, at the 2023 budget bill debate of the House of Representatives, Prime Minister and Defense Minister Gen. Prayut Chan-o-cha has made a clarification regarding the allegations that the government's spending on investments in the fiscal year 2022 was lower than proposed. The 2022 proposed budget has been set at 624,399.8520 million Baht, however, the budget was revised by the legislature and drop 12,466.4041 million Baht; as a result, the investment budget was reduced to 611,933.4479 million Baht, which meant the budget reduced for 19.74% of the total budget. Therefore, the government had to manage the budget for the investment projects, which also had to be proposed to the cabinet for consideration. The budget has to be adapted to projects that are not budgeted. Moreover, the Prime Minister also emphasized that the budget and the proposed projects must be in accordance with the need of the people in the area and is transparent.
วันอาทิตย์ที่ 10 กรกฎาคม 2565
สธ.เตือนอย่าเชื่อโฆษณาผลิตภัณฑ์รักษารากผม ตัดต่อภาพผู้บริหาร สธ.สร้างความน่าเชื่อถือ
โฆษกกระทรวงสาธารณสุขเตือนประชาชนอย่าหลงเชื่อโฆษณาผลิตภัณฑ์รักษารากผม ตัดต่อภาพผู้บริหารและอดีตผู้บริหารกระทรวงสาธารณสุขคู่สินค้า หวังสร้างความน่าเชื่อถือ เสี่ยงเกิดอันตรายต่อสุขภาพ ประสาน อย.ตรวจสอบเอาผิดต่อไป
โฆษกกระทรวงสาธารณสุขเตือนประชาชนอย่าหลงเชื่อโฆษณาผลิตภัณฑ์รักษารากผม ตัดต่อภาพผู้บริหารและอดีตผู้บริหารกระทรวงสาธารณสุขคู่สินค้า หวังสร้างความน่าเชื่อถือ เสี่ยงเกิดอันตรายต่อสุขภาพ ประสาน อย.ตรวจสอบเอาผิดต่อไป
วันนี้ (10กรกฎาคม2565)นพ.รุ่งเรือง กิจผาติ หัวหน้าที่ปรึกษาระดับกระทรวงและโฆษกกระทรวงสาธารณสุข เปิดเผยว่า กระทรวงสาธารณสุขได้รับแจ้งว่ามีเฟสบุ๊คเพจและเว็บไซต์ขายของจากประเทศจีน หลอกขายผลิตภัณฑ์รักษารากผม โดยมีการนำภาพผู้บริหารและอดีตผู้บริหารกระทรวงสาธารณสุข เช่น ศ.คลินิก เกียรติคุณ นพ.ปิยะสกล สกลสัตยาทร อดีตรัฐมนตรีว่าการกระทรวงสาธารณสุข นพ.มรุต จิรเศรษฐสิริ อดีตอธิบดีกรมการแพทย์แผนไทยและการแพทย์ทางเลือก และ นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ ไปใช้ตัดต่อร่วมกับผลิตภัณฑ์หรือถือผลิตภัณฑ์อ้างช่วยให้ผมดำใน3วัน แก้ผมหงอกตลอดชีวิต หวังสร้างความน่าเชื่อถือ จึงขอแจ้งเตือนประชาชนว่าอย่าหลงเชื่อเด็ดขาด
“กระทรวงสาธารณสุขเป็นหน่วยงานราชการ ไม่มีการนำภาพผู้บริหารกระทรวงหรือใช้โลโก้กระทรวงไปการันตีสร้างความน่าเชื่อถือในการขายผลิตภัณฑ์หลอกลวงเหล่านี้ อีกทั้งตามระเบียบของแพทยสภา ไม่สามารถนำวิชาชีพแพทย์ไปขายสินค้าได้ ส่วนผลิตภัณฑ์ดังกล่าวมีลักษณะของการโฆษณาอวดอ้างเกินจริง สุ่มเสี่ยงที่จะมีส่วนประกอบที่เป็นอันตรายต่อร่างกาย ขออย่าหลงเชื่อซื้อผลิตภัณฑ์มาใช้ โดยจะประสานสำนักงานคณะกรรมการอาหารและยา (อย.) ดำเนินการตรวจสอบต่อไป” นพ.รุ่งเรืองกล่าว
**************************************10กรกฎาคม 2565
วันจันทร์ที่ 4 กรกฎาคม 2565
​ก.อุตฯ มอบหน้ากากอนามัยทางการแพทย์และแอลกอฮอล์ ให้โรงพยาบาลมหาวิทยาลัยบูรพา เพื่อใช้ป้องกันและลดการติดเชื้อ
​ก.อุตฯ มอบหน้ากากอนามัยทางการแพทย์และแอลกอฮอล์ให้โรงพยาบาลมหาวิทยาลัยบูรพาเพื่อใช้ป้องกันและลดการติดเชื้อ
จังหวัดชลบุรี : วันนี้ (4 กรกฎาคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม มอบหน้ากากอนามัยทางการแพทย์ จำนวน 10,000 ชิ้น และแอลกอฮอล์ฆ่าเชื้อโรค จำนวน 150 ลิตร ให้แก่โรงพยาบาลมหาวิทยาลัยบูรพา จังหวัดชลบุรี เพื่อใช้ป้องกันและลดการติดเชื้อให้กับบุคลากรทางการแพทย์และประชาชนทั่วไป โดยมีแพทย์หญิงผกาพรรณ ดินชูไท ผู้อำนวยการโรงพยาบาลมหาวิทยาลัยบูรพา เป็นผู้รับมอบ และมีนายภานุวัฒน์ ตริยางกูรศรี รองปลัดกระทรวงอุตสาหกรรม นายเดชา จาตุธนานันท์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ร่วมมอบ ณ โรงแรมบางแสนเฮอริเทจ จังหวัดชลบุรี
วันพฤหัสบดีที่ 29 กรกฎาคม 2564
รฟม. เดินหน้าพัฒนาจุดเชื่อมต่อระบบราง เตรียมเปิดให้บริการทางเดินเชื่อมต่อ MRT บางซื่อ กับสถานีกลางบางซื่อ
รองรับประชาชนทดลองใช้บริการรถไฟฟ้าสายสีแดง ในวันที่ 2 สิงหาคมนี้
ตามที่ กระทรวงคมนาคม เตรียมเปิดให้ประชาชนทดลองใช้บริการรถไฟฟ้าสายสีแดง ช่วงบางซื่อ – รังสิต และช่วงบางซื่อ – ตลิ่งชัน และสถานีกลางบางซื่อ ในวันที่ 2 สิงหาคม 2564 นั้น
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) กล่าวว่า รฟม. ในฐานะหน่วยงานกำกับดูแลการให้บริการรถไฟฟ้ามหานครสายเฉลิมรัชมงคล (MRT สายสีน้ำเงิน) และรถไฟฟ้า มหานครสายฉลองรัชธรรม (MRT สายสีม่วง) ได้ดำเนินการพัฒนาสถานีรถไฟฟ้า MRT บางซื่อ ให้เป็นจุดเชื่อมต่อการเดินทางระหว่างรถไฟฟ้า MRT สายสีน้ำเงิน กับสถานีกลางบางซื่อ เพื่อให้ประชาชนสามารถเปลี่ยนระบบการเดินทางได้อย่างต่อเนื่อง สะดวก รวดเร็ว อันเป็นการพัฒนาระบบราง เพิ่มประสิทธิภาพ และเสริมสร้างศักยภาพของสถานีกลางบางซื่อให้เป็นศูนย์กลางคมนาคมที่สามารถเชื่อมโยงการเดินทางให้ต่อเนื่องทั้งระบบ โดยก่อสร้างทางเดินเชื่อมต่อกับบริเวณทางเดินชั้นใต้ดินของสถานีกลางบางซื่อ จำนวน 2 จุด ซึ่งทางเดินเชื่อมต่อจุดที่ 1 จะอยู่บริเวณทางเดินผู้โดยสารของสถานีรถไฟฟ้า MRT บางซื่อ และทางเดินเชื่อมต่อจุดที่ 2 จะอยู่บริเวณชั้นจำหน่าย บัตรโดยสารของสถานีรถไฟฟ้า MRT บางซื่อ
ปัจจุบัน รฟม. ได้เร่งรัดการก่อสร้างทางเดินเชื่อมต่อทั้ง 2 จุด ให้แล้วเสร็จเร็วกว่าที่แผนงานกำหนด และเตรียมเปิดให้บริการในวันที่ 2 สิงหาคม 2564 เพื่อรองรับการเปิดทดลองใช้บริการรถไฟฟ้าสายสีแดง ช่วง บางซื่อ – รังสิต และช่วงบางซื่อ – ตลิ่งชัน และสถานีกลางบางซื่อ พร้อมทั้งจัดเตรียมมาตรการอำนวยความสะดวกภายในระบบรถไฟฟ้า MRT เพื่อรองรับการเดินทางเชื่อมต่อของผู้โดยสาร อาทิ การจัดเตรียมอุปกรณ์และสิ่งอำนวยความสะดวกต่างๆ ได้แก่ เครื่องออกเหรียญโดยสารอัตโนมัติ (Automatic Ticket Vending Machine หรือ TVM) ห้องออกบัตรโดยสาร (Ticket office) ประตูจัดเก็บค่าโดยสารอัตโนมัติ (Automatic Fare Collection Gate หรือ AFC GATE) ป้ายประชาสัมพันธ์/ป้ายบอกทางไปยังสถานีกลางบางซื่อ (ทางออกที่ 3) ลิฟต์ บันได บันไดเลื่อน เป็นต้น พร้อมทั้งเพิ่มจุดตรวจคัดกรองรักษาความปลอดภัย และติดตั้งกล้องวงจรปิดเพื่อคอยดูแลความปลอดภัยตลอดระยะเวลาให้บริการ
ทั้งนี้ ประชาชนสามารถเดินทางจากรถไฟฟ้าสายสีแดงไปยังรถไฟฟ้า MRT สายสีน้ำเงินเพื่อเข้าสู่พื้นที่กรุงเทพมหานครชั้นใน หรือเดินทางต่อไปยังรถไฟฟ้า MRT สายสีม่วง เพื่อเข้าสู่พื้นที่ปริมณฑล อันเป็นการเพิ่มทางเลือกใหม่ในการเดินทางเชื่อมต่อระหว่างพื้นที่รอบนอกและพื้นที่ชั้นในกรุงเทพมหานครที่สะดวกสบาย บรรเทาปัญหาการจราจรและยกระดับคุณภาพชีวิตของประชาชน ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
วันจันทร์ที่ 29 พฤศจิกายน 2564
นายกฯ เยือนอีสาน ชูแผนเปิดเมือง "อุดร พลัส โมเดล" ขับเคลื่อนการพัฒนา จ.อุดรธานี 1 ธ.ค. นี้
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม จะนำคณะเดินทางไปตรวจราชการที่ จ.อุดรธานี โดยจะประชุมร่วมกับจังหวัด ภาคเอกชน และผู้ประกอบในพื้นที่ เพื่อกำหนดทิศทางการพัฒนาจังหวัด และแผนเปิดเมือง "อุดร พลัส โมเดล" ในวันที่ 1 ธ.ค. นี้
.
ภารกิจนายกฯ ในวันดังกล่าว ประกอบด้วย
✅ติดตามความก้าวหน้าพิพิธภัณฑ์ธรรมเจดีย์พระธรรมวิสุทธิมงคล (หลวงตามหาบัว) ณ วัดป่าบ้านตาด
✅ร่วมประชุมร่วมกับหน่วยงานภาครัฐ และเอกชนของ จ.อุดรธานี ณ ศูนย์ประชุมมลฑาทิพย์
✅ตรวจความพร้อมในการเปิดเมืองต้อนรับนักท่องเที่ยวตามนโยบายรัฐบาล ณ วังนาคินทร์ คำชะโนด
.
อ่านเพิ่มเติม คลิกhttps://www.thaigov.go.th/news/contents/details/48814
#ไทยคู่ฟ้า#ร่วมต้านโควิด19
-------------------
วันเสาร์ที่ 20 สิงหาคม 2565
นายกรัฐมนตรี สั่งบังคับใช้กฎหมายเข้มงวดกับผู้ลักลอบขายยาผิดกฎหมายผ่านช่องทางออนไลน์เป็นภัยต่อเยาวชน โดยเฉพาะโรฮิบนอลหรือยาลิ้นฟ้า ที่กำลังระบาดหนัก
รองโฆษกรัฐบาลเผย นายกรัฐมนตรีสั่งบังคับใช้กฎหมายเข้มงวดกับผู้ลักลอบขายยาผิดกฎหมายผ่านช่องทางออนไลน์เป็นภัยต่อเยาวชน โดยเฉพาะโรฮิบนอลหรือยาลิ้นฟ้า ที่กำลังระบาดหนัก
วันนี้(20ส.ค.65)น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่าพล.อ.ประยุทธ์จันทร์โอชานายกรัฐมนตรีและรมว.กลาโหมได้มีความห่วงใยกรณีที่มีการขายยาผิดกฎหมายผ่านช่องทางออนไลน์จำนวนมากและมีเยาวชนนำยาไปใช้ในทางที่ผิดทั้งลักษณะใช้ทดแทนสารเสพติดหรือมีผู้ใช้เป็นเครื่องมือในการกระทำผิดก่ออาชญากรรมรูปแบบต่างๆเช่นกรณียาโรฮิบนอล(Rohypnol)หรือยาลิ้นฟ้าที่แพร่ระบาดอยู่ในขณะนี้
ทั้งนี้ตามที่ทางสำนักงานตำรวจแห่งชาติและกระทรวงสาธารณสุขได้ออกมาให้ข้อมูลของยาทั้งในแง่การออกฤทธิ์ต่อจิตประสาทและโทษของผู้ลักลอบขายโดยไม่ได้รับอนุญาตแล้วนั้นนายกรัฐมนตรีขอให้มีการประสานงานทั้งเจ้าหน้าที่ตำรวจกระทรวงสาธารณสุขกระทรวงดิจิทัลเพื่อเศรษฐกิจและสังคมในการสืบหาเบาะแสแหล่งผลิตจำหน่ายที่ผิดกฎหมายทุกช่องทางเพื่อกวาดล้างถึงต้นตอและบังคับใช้กฎหมายกับผู้ทำผิดอย่างเข้มงวด
“การซื้อขายออนไลน์เป็นช่องทางที่ได้รับความนิยมสูงโดยเฉพาะในกลุ่มเยาชนเปิดโอกาสให้มีการขายสินค้าที่ผิดกฎหมายมากขึ้นนายกรัฐมนตรีขอให้หน่วยงานที่เกี่ยวข้องกับการป้องกันและปราบปรามการกระทำผิดกฎหมายผ่านช่องทางออนไลน์เพิ่มความถี่ในการตรวจสอบและบังคับใช้กฎหมายเข้มงวดเป็นตัวอย่างไม่ให้มีการทำผิด”น.ส.ไตรศุลีกล่าว
รองโฆษกประจำสำนักนายกรัฐมนตรีกล่าวว่าสถาบันบำบัดรักษาและฟื้นฟูผู้ติดยาเสพติดแห่งชาติบรมราชชนนี(สบยช.)ได้มีคำเตือนว่าโรฮิบนอลเป็นวัตถุออกฤทธิ์ในประเภทที่2ตามพระราชบัญญัติวัตถุที่ออกฤทธิ์ต่อจิตและประสาทพ.ศ.2559การใช้ต้องอยู่ภายใต้การดูแลจากแพทย์ผู้สั่งจ่ายยาต้องเป็นแพทย์ทันตแพทย์และสัตว์แพทย์เท่านั้นไม่มีการขายในร้านขายยาทั่วไป
อย่างไรก็ตามในช่วงที่ผ่านมาได้เกิดการนิยมใช้โรฮิบนอลในกลุ่มวัยรุ่นซึ่งเป็นกระแสมาจากต่างประเทศทั้งการอมเพื่อให้เกิดความมึนเมาหรืออมร่วมกับเครื่องดื่มแอลกอฮอล์เพื่อเสริมฤทธิ์โดยมีการลักลอบขายผ่านช่องทางต่างๆโดยเฉพาะช่องทางออนไลน์ซึ่งหากเจ้าหน้าที่ตรวจสอบพบว่ามีการผลิตขายนำเข้าส่งออกโดยบุคคลที่ไม่ได้รับอนุญาตจากกระทรวงสาธารณสุขมีโทษหนักจำคุก5-20ปีและปรับตั้งแต่100,000-400,000บาทส่วนกรณีสถานพยาบาลที่มีไว้เพื่อใช้ประโยชน์ทางการแพทย์ก็ต้องมีใบอนุญาตให้มีไว้ในครอบครองหรือใช้ประโยชน์ซึ่งวัตถุออกฤทธิ์ฝากฝ่าฝืนก็มีโทษจำคุก1-5ปีและปรับตั้งแต่20,000-100,000บาท
—————-
วันอังคารที่ 17 พฤษภาคม 2565
กรมทางหลวงชนบทเข้าพื้นที่เตรียมขยายถนนสาย ลบ.1036 จังหวัดลพบุรี บรรเทาการจราจรหนาแน่น
เสริมการขนส่งให้สมบูรณ์ สนับสนุนรถไฟทางคู่ สายลพบุรี - ปากน้ำโพ ตามนโยบายของรัฐมนตรีว่าการกระทรวงคมนาคม คาดแล้วเสร็จปี 2567
กรมทางหลวงชนบท (ทช.) กระทรวงคมนาคม เริ่มเข้าพื้นที่เตรียมดำเนินโครงการก่อสร้างขยายถนนทางหลวงชนบทสาย ลบ.1036 แยกทางหลวงแผ่นดินหมายเลข 1 - บ้านป่าหวาย อำเภอเมือง จังหวัดลพบุรี ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม เพื่อแก้ปัญหาการจราจรที่หนาแน่นบริเวณสายทาง ส่งเสริมการคมนาคมขนส่งให้ขยายตัวอย่างมีระบบ เชื่อมโยงระหว่างอำเภอ ตำบล หมู่บ้านได้อย่างทั่วถึงและมีประสิทธิภาพ สนับสนุนการใช้เส้นทางรถไฟทางคู่ สายลพบุรี - ปากน้ำโพ ในอนาคต นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ถนนทางหลวงชนบทสาย ลบ.1036 เป็นถนนที่อยู่ในย่านบริเวณชุมชนมีปริมาณการจราจรที่หนาแน่น ประกอบกับถนนสายดังกล่าวสามารถใช้เป็นเส้นทางลัดไปยังแหล่งเศรษฐกิจและชุมชน ซึ่งเดิมถนนมีลักษณะ 2 ช่องจราจรไป - กลับ ส่งผลให้การจราจรติดขัด ประชาชนไม่ได้รับความสะดวกในการเดินทาง ทช. จึงได้ดำเนินโครงการก่อสร้างขยายถนนทางหลวงชนบท สาย ลบ.1036 แยกทางหลวงแผ่นดินหมายเลข 1 - บ้านป่าหวาย อำเภอเมือง จังหวัดลพบุรี มีจุดเริ่มต้นโครงการบริเวณ กม. ที่ 0+000 จากวงเวียนพระนารายณ์มหาราชไปสิ้นสุดที่บริเวณ กม. ที่ 2+752 วงเวียนพลร่มป่าหวาย รวมระยะทาง 2.752 กิโลเมตร โดยจะทำการขยายผิวจราจรจาก 2 ช่องจราจร เป็น 4 ช่องจราจร เป็นผิวจราจรเป็นแบบแอสฟัลท์ติกคอนกรีต ขนาด 4 ช่องจราจร กว้างช่องละ 3.50 เมตร มีไหล่ทางกว้าง 2.50 เมตร พร้อมก่อสร้างทางเท้า ระบบระบายน้ำ ไฟฟ้าแสงสว่าง สัญญาณไฟจราจร เครื่องหมายจราจรและสิ่งอำนวย ความปลอดภัย ซึ่งได้เริ่มเข้าพื้นที่เตรียมการก่อสร้างไปแล้วเมื่อวันที่ 16 พฤษภาคม 2565 คาดว่าจะดำเนินการก่อสร้างแล้วเสร็จสมบูรณ์ในปี 2567 ใช้งบประมาณในการก่อสร้างรวม 178.953 ล้านบาท
วันเสาร์ที่ 12 มีนาคม 2565
รัฐบาลอนุมัติร่างกฎหมายเพื่อดูแลสวัสดิภาพช้างไทย
วันศุกร์ที่ 11 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลให้ความสำคัญกับ ช้าง สัตว์ใหญ่คู่บ้านคู่เมืองไทยให้ได้รับการดูแลตามหลักสวัสดิภาพสัตว์ โดยอนุมัติหลักการร่างกฎกระทรวงกำหนดมาตรฐานสินค้าเกษตรสำหรับการปฏิบัติที่ดีสำหรับปางช้างเป็นมาตรฐานบังคับ พ.ศ. ... ซึ่งเป็นการกำหนดเกณฑ์การจัดการควบคุมดูแลและเลี้ยงช้างให้ถูกต้องเหมาะสม เช่น สถานที่ตั้งของปางช้างต้องอยู่ในสภาพแวดล้อมที่ไม่เสี่ยงจากการปนเปื้อนของอันตรายทางกายภาพ เคมี และชีวภาพ มีคู่มือการจัดการที่แสดงให้เห็นรายละเอียดของการปฏิบัติงาน เช่น การแยกและฝึกลูกช้าง การจัดการด้านการสืบพันธุ์ มีสัตวแพทย์ผู้ควบคุมปางช้างกำกับดูแลด้านสุขภาพ และมีการตรวจสุขภาพประจำปี โดยให้กฎกระทรวงนี้ใช้บังคับเมื่อครบกำหนด 2 ปีนับแต่วันประกาศในราชกิจจานุเบกษา
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี